jkorsvik/nowiki_second_scrape_merged huggingface dataset:
Kjerkdalsvatnet

Kjerkdalsvatnet er det største vatnet i Frøya kommune i Trøndelag. Det ligger nord på øya Frøya, like sør for Sandvika. 
Vannet har tilsig fra Langvatnet i øst og flere mindre vatn i sør. Utløpet går via Tungvågvatnet og ut i sjøen ved Tungvågen. Kjerkdalsvatnet er drikkevannskilde for kommunen.


== Referanser ==
Åtting

Åtting er brukt som betegnelse på ⅛ tønne. betegnelsen har vært brukt både om selve den tønneformede beholderen på denne størrelsen og om mengde av varer som for eksempel smør, øl eller sild. Størrelsen på en åtting har variert noe både over tid, mellom distrikter og mellom vareslag. Volumet har variert mellom 15 og 17 liter.
Åtting har også vært brukt som betegnelse på et geografisk område – en åttendedel av et fylke, og i Oppdal ble også åtting brukt om en liten rull skråtobakk (1/2 kvartrull).


== Litteratur ==
Donali, Ingeborg (2007): Oppdaling. ord og uttrykk. Oppdal. ISBN 978-282-303-0956-8
Cocktailshaker

Cocktailshaker eller coctailrister er en flaskelignende beholder for blanding og servering av cocktail og andre drikker. Cocktailshakere er gjerne sylinderformet med vid åpning og et tett lokk, og noen har en innebygget, batteridrevet visp. Cocktailshakere kan være laget av glass og metall og rommer gjerne fra 0,7 til 1 liter. 


== Litteratur ==
Østby, Jon Birger (1983): Nomenklatur for drikkestell, med tegninger av Torill Sand. Oslo.
Robin Gibb

Robin Hugh Gibb (født 22. desember 1949, død 20. mai 2012 i London) var en britisk sanger og sangskribent. Han er best kjent for å være medlem i Bee Gees, som han startet sammen med tvillingbroren Maurice Gibb og storebroren Barry Gibb. Han hadde også en yngre bror, Andy Gibb, som også var en svært populær sanger. 
Han var født på Isle of Man av engelske foreldre. Familien flyttet senere til Manchester før de slo seg ned i Brisbane i Australia. Gibb begynte sin karriere som del av familietrioen og da gruppen fikk suksess returnerte de til Storbritannia. Gruppen ble deretter verdenskjente.
I 2004 mottok Bee Gees ordenen Order of the British Empire. De fikk utmerkelsen for sitt «bidrag til musikk». Med rekordsalg av plater anslått til 200 millioner eksemplarer, ble Bee Gees et av verdens mest suksessrike popband noensinne.

Den 14. august 2010, mens han hadde opptredener i Belgia, begynte Gibb å føle magesmerter. Den 18. august ble han fraktet til sykehus i Oxford, England og gjennomgikk akutt kirurgi på grunn av en blokkert tarm. Dette var samme tilstand som tvillingbroren Maurice døde av i januar 2003. Gibb var snart restituert og var snart med på konserter i New Zealand og Australia. Den 20. november 2011, ble det avslørt at Gibb hadde blitt diagnostisert med leverkreft flere måneder tidligere. 
Etter en karriere som spente over seks tiår stod Robin Gibb på scenen for siste gang i februar 2012 (i London Palladium) under en støttekonsert til ære for britisk militært personell. 20. mai 2012 døde Robin Gibb 62 år gammel etter lengre kreftsykdom.Musikkhistorikeren Paul Gambaccini beskrev Gibb som «en av de største skikkelsene i britisk musikkhistorie» og som «en av de beste hvite soulstemmenene noensinne», og han fremholdt Bee Gees som «den mest suksessfulle sangskapende enheten i britisk populærmusikk etter Lennon og McCartney.»


== Referanser ==


== Eksterne lenker ==
Offisielt nettsted 
(en) Robin Gibb – kategori av bilder, video eller lyd på Commons 
(en) Robin Gibb på Internet Movie Database 
(en) Robin Gibb hos The Movie Database 
(en) Robin Gibb hos Internet Broadway Database 
(en) Robin Gibb hos Internet Broadway Database 
(en) Robin Gibb på Discogs 
(en) Robin Gibb på MusicBrainz 
(en) Robin Gibb på Songkick 
(en) Robin Gibb på Genius — sangtekster 
(en) Robin Gibb på AllMusic
Searchdaimon

Searchdaimon er en fri/åpen kildekode søkemotor for bedriftsmarkedet tilgjengelig under en GPL v2 lisens, med XML/HTTP- og JSON-APIer, utheving av søketreff, fasett-søk/navigatorer, replikering og et webbasert administrasjonsgrensesnitt.Teknologien ble først utviklet av et norsk programvareselskap som en kommersiell løsning. Selskapet byttet så til en åpen kildekode modell i 2013, der programvaren er gratis, mens selskapet leverer betalt support og andre tjenester. Firmaet har hovedkontor i Oslo samt en avdeling for utvikling i Trondheim.


== Teknologi ==
Teknologien brukes primært til søk i bedrifter internt dokumenter og annen data, men også til internett-søk.Søkemotoren støtter fritekstsøk i både strukturert og ustrukturert data. Den kan leveres både som ren programvare, som en virtuelle eller fysisk applikasjonsserver og i nettskyen.


== Historikk ==
De to  gründerne Runar Buvik og Magnus Galåen startet utviklingen av en søkemotor for å gjøre søk på Internett i 1998, mens de begge studerte informatikk ved NTNU. Den første versjonen var klar i 2003.I 2005 ble Searchdaimon As etablert som et egent selskap for å kommersialisere søketeknologien. Tidlige investorer var Springfondet som eies av Kistefos og Forskningsparken i Oslo og ICT Group AS.
I 2006 ble Searchdaimon ES, selskapets produkt for  bedriftsinterne søk lansert.I 2008 inngikk selskapet sin første avtale om å levere søketeknologi for søk på Internett.I 2011 lansert selskapet en gratis versjon av Searchdaimon ES.I juli 2013 ble programvaren git ut som åpen kildekode 


== Referanser ==


== Eksterne lenker ==
Offisielt nettsted 
Offentlig tilgjengelig kildekode
Norsk søketeknologi til amerikansk søkegigant
Selger søk for 4,5 millioner
Ny norsk søkemotor får enda en million
Langhovdebreen

Langhovdebreen er en isbre i den østre delen av Dronning Maud Land. Den strømmer nordover øst for Langhovde til Hovdebukta, på østsiden av Lützow-Holmbukta.
Breen er kartlagt basert på flyfotografering og undersøkelser gjennomført under japanske forskningsekspedisjoner mellom 1957 og 1962. Den er oppkalt etter det nærliggende fjellet Langhovde som ble navngitt av Thorshavn-ekspedisjonen 1936–37.


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 8097
Langhovdebreen Stadnamn i norske polarområde, Norsk polarinstitutt
Honnørbreen

Honnørbreen er en isbre i den østre delen av Dronning Maud Land. Den strømmer mellom Breivågnipa og Byvågåsane på østsiden av Lützow-Holmbukta.
En flytende bretunge som strakk seg ut i havet fra denne breen ble oppdaget av Thorshavn-ekspedisjonen 1936–37 og navngitt Honnørbrygga. En japansk forskningsekspedisjon oppdaget i 1957 at istunga hadde brukket av, og navnga breen etter bretunga.


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 6559
Honnørbreen Stadnamn i norske polarområde, Norsk Polarinstitutt
Formue (selskap)

Formue (registrert som Formuesforvaltning AS) er et nordisk, uavhengig rådgivnings- og forvaltningsselskap for formuende privatpersoner, familier og stiftelser etablert 19. juni 2000. Kundene tilbys et helhetlig tjenestespekter som inkluderer investerings-, pensjons- og skatterådgivning, juridisk rådgivning, forretningsførsel samt rådgivning innen kunst og filantropi. Konsernet har ca. 350 ansatte fordelt på 17 lokalkontorer i Norge, tre i Sverige og ett i London. Selskapet forvaltet ved utgangen av 2021 ca. 128 milliarder kroner.


== Historie ==
I 2008 gikk Formue inn i det svenske markedet gjennom kjøp av rådgivningsselskapet Burenstam & Partners. I 2016 overtok selskapet Griff Kapital, som i 2022 ble innlemmet i selskapet «Family Office»-avdeling.
I 2017 ble datterselskapet Kron opprettet, med en digital plattform som tilbød fondssparing og finansiell rådgivning – rettet mot en bredere målgruppe. Formue eier per 2022-05 18,5 % av Kron. I 2020 inngikk Kron en pensjonssparingsavtale med Akademikerne, som har over 200 000 medlemmer med høyere utdanning. Før dette hadde de 50 000 kunder..
I 2021 solgte Pecunia Forvaltning seg ut av selskapet, slik at det idag eies av Ringgården, IK Investment Partners, Intermediate Captial Group (ICG) og de ansatte.


== Referanser ==


== Eksterne lenker ==
(no) Offisielt nettsted 
(sv) Offisielt nettsted 
Kron AS
Bitam

Bitam er en by i provinsen Woleu-Ntem i Gabon. Byen er beliggende nord i landet, og er hovedstad i departementet Ntem.
Befolkningen i Bitam er i 2012 beregnet til 14 195.


== Transport ==
Hovedveien N2 går gjennom Bitam. Byen har også egen flyplass, Bitam lufthavn.


== Referanser ==
Analeigh Tipton

Lio Tipton (født 9. november 1988 i Minneapolis i Minnesota) er en amerikansk skuespiller, modell og kunstløper.
Tipton ble født i Minnesota, men vokste opp i Sacramento i California. Hen var en meget talentfull kunstløper tidlig i tenårene, og både hen og deres partner vant grenen parløp i det amerikanske juniormesterskapet to ganger. Hen la opp allerede som 16-åring profesjonelt, selv om de fremdeles er aktiv på lokalt nivå og i konkurranser for et godt formål.
I 2008 deltok de i fjernsynskonkurransen America's Next Top Model, hvor de ble nummer tre. Hen signerte deretter for modellbyrået Ford Models. Hen er også glad i å skrive, og har ambisjoner om å en dag bli manusforfatter.


== Skuespillerkarriere ==
Tiptons skuespillerkarriere startet da hen fikk en gjesterolle i den populære situasjonskomedien The Big Bang Theory i 2008. Tre år senere fikk hen en liten rolle i superheltfilmen The Green Hornet. Deres gjennombrudd kom samme år i den romantiske dramakomedien Crazy, Stupid, Love., der hen spilte en av hovedrollene, mot skuespillere som Steve Carell, Ryan Gosling, Emma Stone og Julianne Moore. Hen har også hatt en stor gjesterolle i TV-serien Hung.
I 2013 spilte hen  i Jonathan Levines zombiefilm Warm Bodies med Nicholas Hoult, Teresa Palmer og John Malkovich.


== Filmografi ==
2013 – Warm Bodies .... Nora
2012 – Buttwhistle .... Rose
2011 – Damsels in Distress .... Lily
2011 – Crazy, Stupid, Love. .... Jessica Riley
2011 – The Green Hornet .... Ana Lee


=== Fjernsyn ===
2011 – Hung .... Sandee (8 episoder)
2008 – The Big Bang Theory .... Analeigh (1 episode)


=== Kortfilm ===
2008 – The Dark Lord's Lament .... True Love


== Eksterne lenker ==
(en) Lio Tipton på Internet Movie Database 
(sv) Lio Tipton i Svensk Filmdatabas 
(da) Lio Tipton på Filmdatabasen 
(da) Lio Tipton på Scope 
(fr) Lio Tipton på Allociné 
(en) Lio Tipton på AllMovie 
(en) Lio Tipton hos Rotten Tomatoes 
(en) Lio Tipton hos The Movie Database
Jonah Bobo

Jonah Bobo (født 24. januar 1997 i New York City i New York) er en amerikansk skuespiller.


== Karriere ==
Bobo gjorde seg først bemerket i sci-fi-familiefilmen Zathura - et romeventyr i 2005, der han spilte mot Josh Hutcherson, Kristen Stewart, Dax Shepard og Tim Robbins. Han hadde også stemmen til Todd i To gode venner 2 (2006), samt en gjesterolle i TV-serien 30 Rock i 2009. I 2011 var han med i Crazy, Stupid, Love., der han spilte sønnen til Steve Carell og Julianne Moore. Ryan Gosling og Emma Stone var også med i filmen.


== Filmografi ==
2012 – Disconnect
2011 – Crazy, Stupid, Love. .... Robbie Weaver
2008 – Choke .... Young Victor
2006 – To gode venner 2 .... Todd (stemme)
2005 – Zathura - et romeventyr .... Danny
2005 – Strangers with Candy .... Shamus Noblet
2004 – Around the Bend .... Zach Lair
2004 – The Best Thief in the World .... Sam Zaidman


=== Fjernsyn ===
2009 – Royal Pains .... Arlo Grant (1 episode)
2009 – 30 Rock .... Ethan (1 episode)
2004–2009 – The Backyardigans .... Austin (stemme) (63 episoder)


== Eksterne lenker ==
(en) Jonah Bobo på Internet Movie Database 
(sv) Jonah Bobo i Svensk Filmdatabas 
(da) Jonah Bobo på Filmdatabasen 
(da) Jonah Bobo på Scope 
(fr) Jonah Bobo på Allociné 
(en) Jonah Bobo på AllMovie 
(en) Jonah Bobo hos The Movie Database
Joey King

Joey Lynn King (født 30. juli 1999 i Los Angeles) er en amerikansk skuespillerinne.


== Karriere ==
Joey King har vært med i en rekke filmer og tv-serier. Hun spilte mindre biroller i Reign Over Me (2007), Horton hører en hvem! (2008) og Istid 3: Dinosaurene kommer (2009). Hun har også hatt gjesteroller i TV-serier som The Suite Life of Zack and Cody, Jericho, Entourage, Medium, CSI: Crime Scene Investigation, Ghost Whisperer og New Girl.
I 2011 spilte hun biroller i actionfilmen Battle Los Angeles og den romantiske dramakomedien Crazy, Stupid, Love. I 2012 hadde hun en rolle i The Dark Knight Rises som «unge Talia Al Ghul».


== Filmografi ==
2019 -- The Act .... Gypsy Rose
2018 -- Kiss me .... Elle
2014 – Wish I Was Here .... Grace
2013 – White House Down .... Emily
2013 – Oz: The Great and Powerful .... Jente i rullestol
2013 – The Conjuring .... Christine Perron
2012 – Family Weekend .... Lucinda Smith-Dungy
2012 – The Dark Knight Rises .... Unge Talia Al Ghul
2011 – Crazy, Stupid, Love. .... Molly Weaver
2011 – Battle Los Angeles .... Kirsten
2010 – Ramona and Beezus .... Ramona Quimby
2009 – Istid 3: Dinosaurene kommer .... Bevejente (stemme)
2008 – Quarantine .... Briana
2008 – Horton redder en Hvem! .... Katie (stemme)
2007 – Reign Over Me .... Gina Fineman (ukreditert)


=== Fjernsyn ===
2012 – Bent .... Charlie Meyers (6 episoder)
2012 – The Ben and Ari Show .... Faith Woodrift / Zoe – fødselsdagsjente (2 episoder)
2012 – New Girl .... Brianna (1 episode)
2010 – Ghost Whisperer .... Cassidy (2 episoder)
2010 – Elevator Girl .... Paige (TV-film)
2009 – Anatomy of Hope .... Lucy Morgan (TV-film)
2008 – Medium .... Kelly Mackenzie (1 episode)
2007–2008 – CSI: Crime Scene Investigation .... Nora Rowe / Liten pike (2 episoder)
2007 – Avenging Angel .... Amelia (TV-film)
2007 – Entourage .... Chuck's Daughter (1 episode)
2007 – Backyards and Bullets .... June Garrison (TV-film)
2006–2007 – Jericho .... Sally (2 episoder)
2006 – The Suite Life of Zack and Cody .... Emily (2 episoder)


=== Kortfilm ===
2006 – Grace


== Eksterne lenker ==
(en) Joey King – kategori av bilder, video eller lyd på Commons 
(en) Joey King på Internet Movie Database 
(sv) Joey King i Svensk Filmdatabas 
(da) Joey King på Filmdatabasen 
(da) Joey King på Scope 
(fr) Joey King på Allociné 
(en) Joey King på AllMovie 
(en) Joey King hos The Movie Database
Flinders Island

Flinders Island er ei øy i Bass-stredet mellom Tasmania og det australske fastlandet. Den ligger 20 kilometer fra Cape Portland som er det nordøstlige punktet på Tasmania. Den er den største øya i Furneaux-øygruppen.


== Historie ==
Flinders Island ble bosatt for minst 35 000 år siden da Bass-stredet var tørrlagt. Befolkningen forsvant for 4500 år siden da El Nino klimaforandringer forandret næringsgrunnlaget.Deler av Furneaux øygruppen ble først kartlagt i 1773 av den britiske oppdageren Tobias Furneaux som var kaptein på HMS «Adventure» en av støtteskipene på James Cooks andre ekspedisjon. I 1798 ble øygruppen helt kartlagt av oppdageren Matthew Flinders han gjennomførte senere enn omseiling av Tasmania og beviste at Tasmania var en øy og ikke tilknyttet det australske fastlandet.
De første europeiske bosetterne på øyene var selfangere sendt på 1700-tallet. Selbestanden gikk fort ned og det siste fangstløyvet er fra 1828. 
Fra 1830 ble de siste tasmanske aboriginene sendt i eksil til Flinders Island. Det var antatt at de 160 gjenlevende ville være trygge mot europeisk bosetning der. I 1847, etter en konflikt med kommandanten Henry Jeanneret ble de gjenværende 47 aboriginene flyttet til Oyster Cove, en tidligere straffangeleir 56 kilometer sør for Hobart.


== Geografi ==
Øya er del av delstaten Tasmania og lokalstyret Municipality of Flinders Island sammen med omliggende øyer med liten bosetning. I 2005 hadde øya 897 innbyggere. Den største bosetningen er Whitemark der øyas hovedflyplass ligger.  
Øya er rundt 62 kilometer fra nord til sør og 37 kilometer fra øst til vest. Mount Strzelecki sørvest på øya er det høyeste punktet med 756 moh. Øya har et rikt dyreliv og deler av øya er nasjonalpark.


== Transport ==
Øya har flyvninger til Essendon lufthavn ved Melbourne og Launceston lufthavn ved Launceston på Tasmania. Det går også ferger fra Bridport på Tasmania og Port Welshpool på fastlandet.


== Referanser ==
VM i landeveissykling 1993

VM i landeveissykling 1993 ble arrangert i Oslo i Norge i perioden 17.- 29. august. Start og mål for alle øvelser var på Rådhusplassen i Oslo. Dette var første gang et sykkel-VM ble arrangert i Norge, og senere er det arrangert i Bergen 2017. Øvelsene det ble konkurrert i var Kvinner Lagtempo, Kvinner Fellesstart, Menn Amatør Lagtempo, Menn Amatør Fellesstart og Menn Profesjonelle Fellesstart. Tyskland og USA tok flest medaljer, mens Norge tok ingen. 
Mesterskapet ble ingen økonomisk suksess og påførte Norges Cykleforbund underskudd på mer enn 12 millioner kroner.En konsert med Sting ble holdt som en del av det kulturelle arrangementet rundt verdensmesterskapet. Konserten var et samarbeid mellom NRK og ledelsen i Sykkel-VM og ble kringkastet direkte i 30 land.


== Løypebeskrivelse ==
Mens lagtemporittet fulgte E18 utover forbi Sandvika og Asker (hvor det snudde litt på oversiden) for så å følge E18 tilbake til byen i en løype som var 50km lang. Kvinne syklet 1 gang mens mennene syklet 2 runder. Så gikk fellesstarten forbi Oslo S, opp til Ryen og nesten ned i byen igjen, før det bar opp forbi Ekeberg Camping og Ekebergsletta. Da de kom til Holtet snudde de og fulgte Kongsveien nedover og forbi Sjømannsskolen og ned til byen forbi Oslo S, rundt Akershus festning, en liten runde bak Aker Brygge og tilbake til Rådhusplassen. Løypa var 18,4km lang. Kvinnene syklet den 5 ganger altså 92km, mens amatørene syklet den 10 ganger altså 184km og proffene syklet den 14 ganger altså 257,6km.
Under Lagtempoen syklet man gjennom Festningstunnelen på vei ut, dette var første gang i historien at av VM løype i sykkel gikk gjennom en tunnel. Temporittene gikk på onsdag, kvinner elite og menn amatør gikk på lørdag. Mens proffenes ritt gikk på søndag. Det folk flest husker best var nok de mange stengte gater og veier. Samt et forferdelig regnvær hele søndagen, som satte et sterkt preg på rittet i form av mange stygge velt.


== Medaljefordeling ==


=== Medaljevinnere ===


== Referanser ==
Navesti

Navesti (estisk: navesti jog) er en 100 km lang elv i Estland, og en sideelv til elva Pärnu. Navesti er Estlands sjette lengste elv, og den vannrikeste sideelva til Pärnu-vassdraget. På navesti ble det i eldre tider fløtet mye tømmer, selv om den er sterkt svingete. Elva starter i Järva fylke, flyter deretter gjennom Viljandi fylke, og renner ut i Pärnu-elva i Pärnu fylke. Når den munner ut i Pärnu fører den med seg store vannmengder, og den kombinerte elva er 200 meter vid nedenfor sammenfallet. Derav kalles Pärnu-elva her tidvis for «Estlands Amazonas».Elvas nedbørsfelt strekker seg helt ned til grensen mot Latvia. I eldre tider bød elva også på en direkte båtvei mellom Østersjøen (Pärnu) og, byen Tartu og Peipus-sjøen, og det var betydelig godstrafikk på elva. I dag er den mest brukt av friluktsfolk og kanopadlere. 
Kunstneren Endel Kõks (1912–1983) malte et lenge forsvunnet maleri med motiv fra elva, kalt «Navesti Landscape».


== Referanser ==


== Eksterne lenker ==
(en) Navesti River – kategori av bilder, video eller lyd på Commons
Hausvikodden fort

HKB 25./978 Husvik, også kjent som Hausvik fort, ligger i Lyngdal kommune, Vest-Agder. Fortet ligger på østsiden av innløpet til Rosfjorden, ikke langt fra Korshavn.
Fortet ble bygd av den tyske okkupasjonsmakten og lå under kommando av Artilleriegruppe Vanse. Fortet var bestykket med 4 stk 10,5 cm K331 feltkanoner (opprinnelig franske), 2 stk 8,8 cm luftvernkanoner (exrussiske), 2 stk 4,7 cm luftvernkanoner (exfranske) og 2 stk 20 mm FLAK 38 luftvernkanoner. Bemanningen var på ca. hundre mann. Fortet var etter det man vet aldri i kamp med allierte styrker, men klarte ved en feiltagelse å senke kystruteskipet DS «Tungenes» (1922) den 25. januar 1945.
Anlegget ble nedlagt i 1945, og deler av skytset er fremdeles til stede, men er i dag i til dels svært dårlig befatning. De underjordiske anleggene står åpne. Området er åpent for publikum, og det er bilvei nesten helt fram til fortet.
Extrasolar Planets Encyclopaedia

Extrasolar Planets Encyclopaedia er et astronomisk nettsted, grunnlagt i Paris ved Meudon Observatory av Jean Schneider i februar 1995. Nettstedet vedlikeholder en database over alle kjente og kandidater til eksoplaneter med individuelle sider for hver planet og en komplett interaktiv katalog. Hoveddatabasen består av alle nåværende kjente og bekreftede eksoplanetene så vel som en database over ubekreftede planetoppdagelser.
Databasen inneholdt opprinnelig planeter med størrelser opp til 20 Jupiter-masser. I juni 2011 ble den utvidet med planeter med inntil 25 Jupiter-masser.


== Referanser ==


== Eksterne lenker ==
Offisielt nettsted
EM i svømmesport 2012

Svømme-EM 2012 ble avholdt 14.–27. mai 2012 i Debrecen, Ungarn, og Eindhoven, Nederland.


== Medaljetabell ==
      Vertnasjoner 


== Svømming ==


=== Resultater ===


==== Menn ====


==== Kvinner ====


== Referanser ==
Oum er Rbia

Oum er Rbia er ei elv i Marokko. Den er 555 kilometer lang og har en gjennomsnittlig vannføring på 105 m³/s. Den springer ut i Mellom-Atlas, renner gjennom Khénifra og munner ut i Atlanterhavet i Azemmour, 75 kilometer sørvest for Casablanca.


== Eksterne lenker ==
(en) Oum Er-Rbia River – kategori av bilder, video eller lyd på Commons
Tensift

Tensift er ei 250 km lang elv i Marokko. Den springer ut i Høy-Atlas, passerer nær Marrakech og renner ut i Atlanterhavet 33 km sør for Safi. I nedre del av Tensift lever den endemiske fisken Labeobarbus reinii.
Henrik Buskoven

Henrik Buskoven (født 4. mai 1970 i Fredrikstad) er en tidligere norsk ishockeyspiller. Han spilte 352 kamper for Stjernens A-lag. 
Buskoven står bokført med 113 mål og 103 målgivende pasninger på sine 8 år som seniorspiller for Stjernen. Buskoven har spilt en rekke A-landskamper for Norge, og har spilt på alle aldersbestemte landslag.


== Referanser ==


== Eksterne lenker ==
(en) Henrik Buskoven – Eliteprospects.com
MT «Arnfinn Stange» (1953)

MT «Arnfinn Stange» var et tankskip bygget ved Rosenberg Mekaniske Verksted A/S som byggenummer 163. Det ble levert til rederiet Harald Stange & Co. A/S, Oslo i august 1953.


== Historie ==
1953: februar:  Harald Stange & Co. A/S, Oslo som «Arnfinn Stange»
1967: mai: solgt til Oroutsa Co. Liberia. Omdøpt «Coconica»
1969: Omdøpt «Soula»
1970: Omdøpt «Oroutsa»
1971: Solg til Brigitte Co. Ltd., Liberia. Omdøpt «Petroil»
1973:  23. april: Ankom Istanbul for opphugging.


== Kilder ==
«Arnfinn Stange» www.sjohistorie.no


== Eksterne lenker ==
(en) MT «Arnfinn Stange» (1953) – Den internasjonale sjøfartsorganisasjonen 
Foto Digitalt Museum
Mats Rudal

Mats Ola Rudal (født 28. februar 1963 i Östersund) er en svensk skuespiller.


== Filmografi (utvalg) ==
1997 – Snoken (TV)
1997 – Skilda världar (TV)
1999 – Sjön
2002 – Beck – Kartellen
2003 – Kvarteret Skatan (TV)
2005 – Kommissionen (TV)
2005 – Kvalster (TV)
2006 – Kronprinsessan (TV)
2006 – Wallander – Luftslottet
2007 – Pyramiden
2007 – Ett gott parti (TV)
2008 – Livet i Fagervik (TV)
2008 – Oskyldigt dömd (TV)


== Referanser ==


== Eksterne lenker ==
(en) Mats Rudal på Internet Movie Database 
(sv) Mats Rudal i Svensk Filmdatabas 
(en) Mats Rudal på AllMovie 
(en) Mats Rudal hos The Movie Database
Wadi Draa

Wadi Draa, eller Drâa, er den lengste elva i Marokko. Den er 1100 km lang. Den springer ut i Høy-Atlas, renner først sørøstover, før den snur mot vest og munner ut i Atlanterhavet nord for Tan-Tan. Store deler av året tørker elva ut før den når havet.
Vannet fra Draa forsyner en rekke med oaser langs elveløpet med vann. Deler av elveløpet danner grensen mellom Marokko og Algerie.


== Referanser ==